AJÁNLATTÉTELI FELHÍVÁS
„Versenyképes Járások Program I. – Az orvosi rendelőhöz kapcsolódó szolgálati lakás felújítása Nagyrécsén” tárgyú beszerzési eljárásra
1. Ajánlatkérő adatai:
Nagyrécse Község Önkormányzata
Székhely: 8756 Nagyrécse, Kossuth u. 48.
Adószám: 15432625-1-20
Képviseli: Várfalvi Tibor polgármester
Telefon: +36 30 4167272
E-mail: nagyrecse@t-online.hu 
Kapcsolattartó neve: dr. Faragó-Szabó Melitta jegyző
Kapcsolattartó elérhetősége: +36 30 67 57 154
E-mail: jegyzo@nagyrecse.hu

2. A beszerzés tárgya:
„Versenyképes Járások Program I. – Orvosi rendelőhöz kapcsolódó szolgálati lakás felújítása Nagyrécsén” pályázat keretében megvalósuló építési beruházás kivitelezése.
A település a Versenyképes Járások Program keretében támogatást nyert a Nagyrécse, Kossuth u. 63. szám alatti, 2 hrsz.-ú ingatlanon lévő épületben, az orvosi rendelőhöz kapcsolódó szolgálati lakás felújítására. A fejlesztéssel a szolgálati lakás belső rekonstrukciója (elektromos hálózat és gépészeti berendezések cseréje, korszerűsítése, belső padlóburkolat cseréje, belső nyílászárók cseréje, festés, szennyvízelvezetés felülvizsgálata, korszerűsítése stb.)  a hozzá kapcsolódó terasz felújítása valósul meg az 1. mellékletben foglalt műszaki tartalom szerint.
A részletes árajánlatot az 1. sz. mellékletben foglalt műszaki tartalom és az árazatlan költségvetés alapján kell elkészíteni. Az ajánlat megtétele előtt az Ajánlatkérő előre egyeztetett időpontban lehetőséget biztosít a helyszín megtekintésére. Ajánlattevő a teljesítés során a helyszín megtekintésének elmulasztásából eredő, általa nem ismert körülményekből fakadó többletköltségekre érvényesen nem hivatkozhat, az abból eredő többletköltségeket köteles viselni, annak megtérítésére Ajánlatkérő nem köteles.
Részajánlat nem tehető.
3. Ajánlattétel nyelve: Magyar.
4. A szerződés meghatározása:
Versenyképes Járások Program I. „Orvosi rendelőhöz kapcsolódó szolgálati lakás felújítása Nagyrécsén” projekt keretében megvalósuló építési beruházás kivitelezése, vállalkozási szerződés keretében.
5. A szerződés időtartama, a teljesítés véghatárideje: 
2027. március 31., azzal, hogy az Ajánlatkérő az előteljesítést elfogadja.
6. A szerződést biztosító mellékkötelezettségek:
Ajánlatkérő ajánlati biztosítékot nem ír elő.
· 6.1. Késedelmi kötbér:
Amennyiben a Kivitelező a szerződésben rögzített véghatáridőhöz képest neki felróható okból késedelembe esik, úgy késedelmi kötbér fizetésére köteles. A késedelmi kötbér alapja a teljes nettó vállalkozói díj. Mértéke a késedelem minden naptári napja után a nettó vállalkozói díj 1%-a / nap (de maximum a nettó díj 20%-a).

· 6.2. Meghiúsulási kötbér:

Amennyiben a szerződés teljesítése a Kivitelezőnek felróható okból meghiúsul (például a Kivitelező indokolatlanul levonul a munkaterületről, vagy a maximális késedelmi időt eléri), a szerződés megszűnik. Ebben az esetben a Kivitelező a teljes nettó vállalkozói díj 20%-ának megfelelő meghiúsulási kötbért köteles megfizetni az Ajánlatkérő részére.

· 6.3. Hibás teljesítési kötbér:
Ha a műszaki átadás-átvételi eljárás során javítandó/pótlandó hibák merülnek fel, és a Kivitelező a hibajavítási határidőt elmulasztja, úgy a késedelem napjaira a nettó vállalkozói díj 0,5%-ának / nap megfelelő hibás teljesítési kötbért köteles fizetni a hiba elhárításáig.

· 6.4. Jótállás:
A Kivitelező a sikeres és hibátlan műszaki átadás-átvételi eljárás lezárásának (a jegyzőkönyv aláírásának) napjától számított 36 hónap (3 év) teljes körű jótállást (garanciát) vállal az általa elvégzett építési-szerelési munkákra és a beépített anyagokra.
· Kötelező kormányrendelet szerinti jótállás:
A Kivitelező tudomásul veszi, hogy az egyes lakóépületek építésével kapcsolatos kötelező jótállásról szóló 181/2003. (XI. 5.) Kormányrendelet mellékletében felsorolt épületszerkezetekre és berendezésekre az ott meghatározott, kötelező 3, 5 vagy 10 éves jótállási határidők az irányadóak. (Pl. tetőszigetelésre, alapozásra 10 év; nyílászárókra, burkolatokra 5 év).

· Javítási határidők:
· Sürgős, veszélyhelyzetet okozó hiba esetén (pl. csőtörés): a bejelentéstől számított 24 órán belül a javítást meg kell kezdeni.

· Általános hiba esetén: 5 munkanapon belül a javítást meg kell kezdeni, és legkésőbb 15 naptári napon belül be kell fejezni.

· Jóteljesítési (jótállási) garancia biztosítéka:
A jótállási kötelezettségek biztosítására a Kivitelező köteles a végszámla nettó összegének 5%-ának megfelelő összeget (jótállási biztosíték) az Ajánlatkérő részére biztosítani.
• A Kivitelező választása szerint ez történhet a végszámla összegéből történő önkormányzati visszatartással (Ajánlatkérő nem utalja ki ezt az 5%-ot), vagy bankgarancia benyújtásával.
• A jótállási biztosíték a 36 hónapos általános jótállási időszak sikeres lejárta után jár vissza a Kivitelezőnek.

7. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:
A szerződés finanszírozása a Versenyképes Járások Program I. ütemének pályázata alapján nyújtott támogatásból történik. A projekt támogatási intenzitása: 100%. A támogatási összeg előfinanszírozás útján kerül kiegyenlítésre.
Az Ajánlatkérő a teljes nettó ellenszolgáltatás 50%-ának megfelelő összegű előleg igénybevételének lehetőségét biztosítja a nyertes Kivitelező részére. A szerződés teljesítése során 1 (egy) darab előlegszámla és 1 (egy) darab végszámla nyújtható be. Az előleg a végszámlából kerül elszámolásra.
Kivitelező a végszámla benyújtására a létesítményre vonatkozó sikeres, hiba- és hiánymentes műszaki átadás-átvételi eljárás lezárását, valamint az Ajánlatkérő által kiadott teljesítésigazolás kiállítását követően jogosult. A felek rögzítik, hogy a jótállási kötelezettségek biztosítására az Ajánlatkérő a szabályszerűen kiállított végszámla nettó összegének 5%-át jóteljesítési biztosíték jogcímén visszatartja a szerződésben rögzített jótállási időszak végéig. Az Ajánlatkérő a végszámla bruttó végösszegének a nettó 5%-os visszatartással csökkentett részét (a számlaérték 95%-át, valamint a teljes ÁFA-tartalmat) utalja át a Kivitelező részére 15 napon belül.
8. Szerződéses feltételek:
Az Ajánlatkérő által az ajánlattételi felhívás tárgyában meghatározott lényeges szerződéses rendelkezéseket, valamint a Kivitelező által ellátandó feladatokat a vállalkozási szerződés tartalmazza.

9. A dokumentáció rendelkezésre bocsátásának módja:
Az Ajánlatkérő a megfelelő ajánlattételhez szükséges nyilatkozatmintákat és feladatleírást a jelen ajánlattételi felhívás mellékleteiben bocsátja rendelkezésre.

10.Hiánypótlás:
Az Ajánlatkérő a hiánypótlási lehetőséget egy alkalommal biztosítja. A hiányokról és a hiánypótlási határidőről az Ajánlatkérő egyidejűleg, írásban tájékoztatja az Ajánlattevőt.
11. Nyilvánosság:
Az Ajánlattevő az ajánlatában – kifejezetten és elkülönített módon, mellékletben – közölt üzleti titok nyilvánosságra hozatalát megtilthatja. Azonban az Ajánlattevő nevének, székhelyének, az általa kért ellenszolgáltatásnak és a teljesítési határidőnek, valamint az olyan információnak, amely az elbírálásnál (pontozásnál) szerepet játszik, a nyilvánosságra hozatalát nem tilthatja meg.
12. Ajánlat benyújtásának helye és módja:
A pályázatok elektronikus úton nyújthatók be a jegyzo@nagyrecse.hu e-mail címre.
Az e-mail közleményében (tárgyában) a következő szövegrészt kötelező feltüntetni: „Versenyképes Járások Program I. – Orvosi rendelőhöz kapcsolódó szolgálati lakás felújítása Nagyrécsén”

13. Az ajánlat benyújtásának határideje: 2026. július 30. (csütörtök) 13 óra 
A pályázat akkor minősül határidőre benyújtottnak, ha a pályázati határidő lejártáig a megadott e-mail címre igazolhatóan beérkezik. A késve érkezett pályázatokat az Ajánlatkérő érvénytelennek minősíti.

14. Az ajánlatnak kötelezően tartalmaznia kell az alábbi kitöltött és aláírt dokumentumokat:
· Pénzügyi Ajánlati Adatlap (2. számú melléklet)
· Referencia-nyilatkozat a szükséges igazolásokkal (3. számú melléklet)
· Szakértői nyilatkozat Felelős Műszaki Vezetőről és kamarai kivonat (4. számú melléklet)
· Átláthatósági nyilatkozat (5. számú melléklet)
· Árazatlan költségvetés (6. melléklet)

15. Ajánlattételi felhívás módosítása, visszavonása, ajánlati kötöttség:
· Az Ajánlatkérő az ajánlattételi határidő lejártáig módosíthatja az ajánlattételi felhívásban meghatározott feltételeket. A módosított feltételekről az új ajánlattételi felhívást egyidejűleg valamennyi ajánlattevőnek meg kell küldeni, amelyben új ajánlattételi határidőt kell megállapítani.
· Az Ajánlatkérő az ajánlattételi határidő lejártáig bármikor visszavonhatja az ajánlati felhívást. Erről az Ajánlatkérő köteles valamennyi ajánlattevőt haladéktalanul értesíteni.
· Az ajánlati kötöttség az ajánlattételi határidő lejártakor áll be. Az ajánlati kötöttség beálltával az ajánlat nem módosítható. Az ajánlati kötöttség időtartama: 30 nap.

16. Az ajánlatok felbontásának helye, ideje:
Nagyrécsei Közös Önkormányzati Hivatal hivatalos helyisége (8756 Nagyrécse, Kossuth utca 48.), 2026. július 30. (csütörtök) 13 óra 
Az Ajánlatkérő az eljárás során tárgyalást nem tart.

17. Alkalmassági feltételek és igazolásuk módja:
Az Ajánlatkérő ellenőrzi az Ajánlattevők alkalmasságát. Az eljárásból kizárásra kerül az az Ajánlattevő, aki nem felel meg az alábbi feltételeknek:
· P1 (Pénzügyi alkalmasság): Alkalmatlan az Ajánlattevő, ha az előző egy lezárt üzleti évben (2025-ben) a teljes nettó árbevétele nem érte el a nettó 10 000 000 Ft-ot.
Igazolás módja: Az erre vonatkozó cégszerű nyilatkozat benyújtása az ajánlatban.
· M1 (Műszaki alkalmasság – Referencia): Alkalmatlan az Ajánlattevő, ha nem rendelkezik az elmúlt 5 évben (60 hónapban) sikeresen befejezett, legalább 1 db, legalább nettó 8 000 000 Ft értékű épületfelújítási vagy magasépítési kivitelezési referenciával.
Igazolás módja: A felhívás 2. számú mellékletét képező referencia-nyilatkozat kitöltése, valamint a korábbi megrendelő által kiállított referenciaigazolás (vagy átadás-átvételi jegyzőkönyv) másolatának benyújtása.
· M2 (Műszaki alkalmasság – Szakember): Alkalmatlan az Ajánlattevő, ha nem jelöl meg legalább 1 fő olyan szakembert (Felelős Műszaki Vezetőt), aki rendelkezik az építési tevékenység irányításához szükséges, érvényes kamarai névjegyzéki jogosultsággal (MV-É kód).
Igazolás módja: A felhívás 3. számú mellékletét képező szakértői nyilatkozat kitöltése, a szakember aláírása, valamint a szakember kamarai bizonyítványának/kivonatának másolata.
· M3 (Kötelező regisztráció): Alkalmatlan az Ajánlattevő, ha nem szerepel a magyar építészetről szóló 2023. évi C. törvény (MÉPTV) és a vonatkozó kormányrendelet alapján vezetett, a Magyar Kereskedelmi és Iparkamara (MKIK) építőipari kivitelezői nyilvántartásában.
Igazolás módja: Az aktív MKIK nyilvántartási szám megadása az ajánlatban.

18. Az ajánlatok értékelésének módja és szempontjai:
Az alkalmassági feltételeknek mindenben megfelelő, érvényes ajánlatok értékelése egy 100 pontos rendszerben történik, a legjobb ár-érték arány elve alapján, az alábbi szempontok szerint:
1. Pénzügyi szempont: Ajánlati ár (Súlyszám: 70 pont)
Az értékelési szempont keretében a projekt megvalósításának nettó összesített ára kerül értékelésre. A legkedvezőbb (legkisebb) árat tartalmazó ajánlat kapja a maximális 70 pontot. A többi ajánlat pontszáma a következő képlet alapján kerül kiszámításra (fordított arányosítás):
P = (P_legolcsóbb / P_vizsgált) × 70

2. Szakmai szempont: Vállalt többlet-jótállás időtartama (Súlyszám: 20 pont)
A kötelezően előírt 36 hónapos alap-jótállási időn felül vállalt többlet-jótállás időtartama hónapokban megadva (minimum 0 hónap, maximum 24 hónap). A legtöbb többlet-jótállást felajánló kapja a maximális 20 pontot, a 0 hónapot felajánló 0 pontot kap. Képlet (egyenes arányosítás):
P = (V_vizsgált / V_legmagasabb) × 20

3. Szakmai szempont: Vállalt teljesítési határidő (Súlyszám: 10 pont)
A munkaterület átadásától a sikeres műszaki átadás-átvételig vállalt teljesítési idő naptári napokban kifejezve. A legrövidebb időt vállaló kapja a maximális 10 pontot. Képlet (fordított arányosítás):
P = (H_leggyorsabb / H_vizsgált) × 10

Az ajánlatokat egy háromtagú Bíráló Bizottság értékeli, és javaslatot tesz a döntéshozó felé a nyertes személyére. Az eljárás nyerteséről Nagyrécse Község Önkormányzat Képviselő-testülete dönt. A nyertes Ajánlattevővel az Ajánlatkérő vállalkozási szerződést köt.
Az Ajánlatkérő az ajánlatok értékeléséről valamennyi ajánlattevőt a döntéstől számított 5 munkanapon belül írásban (elektronikus úton) értesíti.
19. A szerződéskötés tervezett időpontja:
Az ajánlatok elbírálásától számított legkésőbb 15 napon belül. Amennyiben az eljárás nyertese a szerződéskötéstől visszalép, az Ajánlatkérő jogosult a soron következő, legmagasabb pontszámot elért Ajánlattevővel szerződést kötni.
20. További információk és jogfenntartások:
· Az Ajánlatkérő fenntartja a jogot arra, hogy a pályázati kiírást eredménytelennek nyilvánítsa, a pályázatok benyújtására nyitva álló határidőig visszavonja, illetve szükség esetén hiánypótlási eljárást folytasson le.
· Az Ajánlattevő nem igényelhet térítést az Ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az Ajánlatkérő bármilyen okból eredménytelenné nyilvánította az eljárást.
· A jelen ajánlattételi felhívás az Ajánlatkérőre nézve nem keletkeztet szerződéskötési kötelezettséget. Az ajánlattételre való felkérés nem minősül szerződéskötési ajánlatnak.

21. Kérdések feltevése:
Az Ajánlattevők a műszaki tartalommal vagy a felhívással kapcsolatos kérdéseiket kizárólag írásban, az ajánlattételi határidő lejárta előtt legalább 3 munkanappal juttathatják el a foepitesz@nagyrecse.hu és a jegyzo@nagyrecse.hu e-mail címekre. Az Ajánlatkérő a megválaszolt kérdéseket és tisztázásokat egyidejűleg minden meghívott ajánlattevőnek megküldi.

Nagyrécse, időbélyegző szerint.                                                                         Várfalvi Tibor 	
									polgármester












































1. melléklet
Műszaki tartalom
Nagyrécse településen az orvosi rendelőhöz kapcsolódó szolgálati lakás felújításával kapcsolatban

A település a Versenyképes Járások Program keretén belül lehetőséget kapott a Nagyrécse, Kossuth L. u. 63. szám alatti, 2 hrsz.-ú ingatlanon lévő épületben, az orvosi rendelőhöz kapcsolódó szolgálati lakás felújítására.
Nagyrécse településen lévő orvosi rendel Nagyrécse, Kisrécse, Nagybakónak és Zalasárszeg településekről érkező betegeket látja el. A háziorvosi praxis jelenleg betöltetlen, a korábbi háziorvos nyugdíjba vonulása óta a körzet ellátása helyettesítéssel megoldott heti 12 órában. A háziorvosi rendelőhöz kapcsolódó szolgálati lakás felújítása nagyban elősegítené a praxis betöltését, hiszen egy szolgálati lakás biztosítása sokkal vonzóbá teszi a lehetséges háziorvosok körében.
A fejlesztéssel a szolgálati lakás belső rekonstrukciója és a hozzá kapcsolódó terasz felújítása valósul meg az alábbiak szerint:
1. Irtás, föld- és sziklamunka
· Az építési terület megtisztítása a meglévő törmeléktől, hulladéktól, annak elszállítása és ártalmatlanítása.
· Az alapozás alatti feltöltések kialakítása és tömörítése.
2. Helyszíni beton- és vasbeton munkák
· Az alaptestek és padozat betonozása, a szükséges vasalással együtt.
· Zsaluzási munkák elvégzése a vasbeton szerkezetekhez.
· Betonfelületek simítása, utókezelése.
· A tervezett teherhordó vasbeton szerkezetek elkészítése.
3. Vakolás és rabicolás
· A belső falak vakolása mész-cement alapú vakolattal.
· Rabicolás és simító vakolat készítése a szükséges falfelületeken.
· Szükség szerinti javítóvakolatok kialakítása.
4. Burkolatok (hideg-, meleg- és homlokzati burkolatok)
· Hidegburkolatok készítése a vizesblokkokban és egyéb helyiségekben (kerámia burkolat, csempe).
· Melegburkolatok elhelyezése a lakóterekben (laminált padló vagy PVC burkolat).
· Homlokzatburkolatok, valamint hő- és vízszigetelő rétegek beépítése.
5. Fa- és műanyag szerkezetek
· Nyílászárók (ajtók, ablakok) beépítése korszerű, hőszigetelt kivitelben.
· Külső és belső nyílászáró kiegészítők, párkányok, tokok beépítése.
6. Felületképzés
· A belső felületek festése, mázolása, glettelése.
· Külső homlokzati felületképzés, színezés, védőbevonatok felhordása.
· Szükséges korrózióvédelmi bevonatok felhordása acélszerkezeteken.
7. Beépített berendezési tárgyak
· Konyhai beépített bútorok, szekrények és pultok elhelyezése.
· Fürdőszobai és konyhai szaniterek, csaptelepek és kiegészítők beépítése.
8. Elektromos energiaellátás
· Az épület teljes körű villamos hálózatának kiépítése.
· Erősáramú hálózat: vezetékek, biztosítékok, dugaljak, kapcsolók, lámpatestek.
9. Épületgépészeti szerelvények
· Víz- és csatornahálózat kialakítása a lakásban, beleértve a csővezetékeket és szerelvényeket.
· Fürdőszobai és konyhai szaniterek beépítése.
· Fűtési rendszer kiépítése radiátorokkal vagy más hőleadókkal.
· Szükséges gépészeti berendezések (pl. bojler, kazán) beépítése.


































2. melléklet
AJÁNLATTÉTELI ADATLAP
„Orvosi rendelőhöz tartozó szolgálati lakás belső rekonstrukciója és terasz felújítása Nagyrécsén”
Ajánlattevő neve: ....................................................................................................
Ajánlattevő MKIK nyilvántartási száma: ............................................................
Alulírott, mint az Ajánlattevő képviseletére jogosult személy nyilatkozom, hogy a megismert műszaki dokumentáció és helyszíni adottságok alapján a tervezett felújítási munkákat az alábbi tételes munkanemi összesítő szerint vállaljuk:
	Sorszám
	Munkanem megnevezése (Műszaki tartalom)
	Nettó összeg (Ft)
	ÁFA (27%) (Ft)
	Bruttó összeg (Ft)

	1.
	Irtás, föld- és sziklamunka
(Törmelék elszállítás, tereprendezés, tükörkészítés, tömörítés, alapozás alatti feltöltés)
	
	
	

	2.
	Helyszíni beton- és vasbeton munkák
(Alaptestek, padozat vasalt betonozása, zsaluzás, simítás, utókezelés, teherhordó szerkezetek)
	
	
	

	3.
	Vakolás és rabicolás
(Belső falak mész-cement vakolása, rabicolás, simító és javítóvakolatok készítése)
	
	
	

	4.
	Burkolatok (hideg-, meleg- és homlokzati)
(Csempe, kerámia, laminált padló/PVC, homlokzati hő- és vízszigetelő rétegek)
	
	
	

	5.
	Fa- és műanyag szerkezetek
(Korszerű, hőszigetelt ablakok, ajtók beépítése, tokok, párkányok, kiegészítők)
	
	
	

	6.
	Felületképzés
(Belső glettelés, festés, mázolás, külső homlokzati színezés, védő- és korrózióvédelmi bevonatok)
	
	
	

	7.
	Beépített berendezési tárgyak
(Konyhai beépített bútorok, szekrények, pultok elhelyezése)
	
	
	

	8.
	Elektromos energiaellátás
(Teljes villamos hálózat, vezetékek, biztosítékok, dugaljak, kapcsolók, lámpatestek)
	
	
	

	9.
	Épületgépészeti szerelvények
(Víz-, csatorna- és fűtési hálózat csövei, radiátorok, szaniterek, csaptelepek, bojler/kazán)
	
	
	

	
	MINDÖSSZESEN (Ajánlati ár):
	.....................
	.....................
	.....................






Ajánlattevői nyilatkozatok:
1. Kijelentem, hogy a fenti táblázatban megadott munkanemi árak tartalmazzák a feladat szerződésszerű teljesítéséhez szükséges összes költséget (anyag, munkadíj, gépi munka, elszállítási és lerakóhelyi díjak, felvonulási és organizációs költségek).
2. Tudomásul veszem, hogy a Mindösszesen bruttó összeg nem haladhatja meg a támogatási okiratban szereplő maximális keretösszeget (bruttó 15 912 322 Ft). Az ezt meghaladó összegű ajánlat érvénytelen.
3. Vállalom, hogy a szerződés megkötése esetén a Magyar Építészetről szóló 2023. évi C. törvény (MÉPTV) előírásainak megfelelően a munkákat elektronikusan vezetett építési napló (e-napló) mellett végezzük.
4. Kijelentem, hogy az előző egy lezárt üzleti évben (2025-ben) a teljes nettó árbevételem elérte a nettó 10 000 000 Ft-ot.


Kelt: ..........................................., 2026. ....................... hó ........ nap
.....................................................
Cégszerű aláírás























3. melléklet

REFERENCIA-NYILATKOZAT
„Orvosi rendelőhöz tartozó szolgálati lakás belső rekonstrukciója és terasz felújítása Nagyrécsén”
Ajánlattevő neve: ..............................................................................................................................
Alulírott, mint az Ajánlattevő képviseletére jogosult személy, a büntetőjogi felelősségem tudatában nyilatkozom, hogy az Ajánlattételi Felhívásban előírt műszaki és szakmai alkalmassági követelményeknek (M1 pont) megfelelően rendelkezünk az alábbi igazolt, sikeresen lezárt építési-kivitelezési referenciával:
(Megjegyzés: Az alkalmasság feltétele az elmúlt 5 évben sikeresen befejezett, legalább 1 db, legalább nettó 8 000 000 Ft értékű magasépítési kivitelezési és/vagy épületfelújítási referencia! Szükség esetén a táblázat szabadon bővíthető, de 1 db megfelelő projekt igazolása kötelező.)
	Sorszám
	A korábbi Megrendelő neve, címe és kapcsolattartójának elérhetősége (név, telefon, e-mail)
	Az elvégzett építési/felújítási munka pontos megnevezése és műszaki leírása
	A beruházás teljes nettó összege (Ft)
	A teljesítés időszaka (kezdés és befejezés dátuma: év/hó/nap)

	1.
	
	
	
	Kezdés: 20... . .... . .... 
Befejezés: 20... . .... . ....

	2.
	
	
	
	Kezdés: 20... . .... . .... 
Befejezés: 20... . .... . ....



Ajánlattevői kijelentések:
1. Kijelentem, hogy a táblázatban feltüntetett adatok a valóságnak mindenben megfelelnek. A hivatkozott kivitelezési munkák a hatályos építésügyi előírásoknak és a szerződéses feltételeknek megfelelően, szakszerűen, hibátlanul és sikeresen zárultak le.
2. Tudomásul veszem, hogy Nagyrécse Község Önkormányzata jogosult a fent megadott korábbi Megrendelőket megkeresni és a referencia valóságtartalmát ellenőrizni.
3. Csatolt melléklet: Jelen nyilatkozathoz kötelezően csatoltuk a fenti táblázat 1. sorában szereplő korábbi Megrendelő által kiállított, cégszerűen aláírt referenciaigazolás (műszaki átadás-átvételi jegyzőkönyv vagy teljesítésigazolás) másolatát. (Figyelem! Az igazolás hiánya vagy a nettó 8 millió Ft alatti érték az ajánlat érvénytelenségét vonja maga után).

Kelt: ..........................................., 2026. ....................... hó ........ nap
..................................................................
Cégszerű aláírás
(Ajánlattevő képviselőjének aláírása)



4. melléklet
NYILATKOZAT FELELŐS MŰSZAKI VEZETŐ BEVONÁSÁRÓL

Ajánlattevő neve: ....................................................................................................
Alulírott, mint az Ajánlattevő képviseletére jogosult személy nyilatkozom, hogy a szerződés megkötése esetén a kivitelezési munkák építéshelyszíni közvetlen irányítására, valamint az elektronikus építési napló (e-napló) jogszabályszerű vezetésére az alábbi, szakmailag alkalmas szakembert vonjuk be Felelős Műszaki Vezetőként:

1. A kijelölt Felelős Műszaki Vezető adatai:
· A szakember neve: ....................................................................................................
· Illetékes Szakmai Kamara megnevezése:
[ ] Magyar Mérnöki Kamara / [ ] Magyar Építész Kamara
· Kamarai névjegyzéki tagszáma / regisztrációs száma: .......................................................
· Szakmai jogosultságának kódja (Az alkalmassághoz az MV-É kód kötelező): MV-É

2. A kijelölt szakember (Felelős Műszaki Vezető) saját nyilatkozata:
Alulírott ................................................................... (szakember neve) jelen nyilatkozat aláírásával büntetőjogi felelősségem tudatában kijelentem, hogy a fenti adatok a valóságnak megfelelnek. Nyilatkozom, hogy az Ajánlattevő nyertessége esetén a fent megjelölt építési beruházás során a Felelős Műszaki Vezetői feladatokat a hatályos Magyar Építészetről szóló törvény (MÉPTV) és a 191/2009. (IX. 15.) Korm. rendelet előírásai szerint személyesen és ténylegesen ellátom. Kijelentem, hogy a feladat ellátásához szükséges kamarai tagságom és jogosultságom aktív, eltiltás alatt nem állok.
Szakember (Felelős Műszaki Vezető) saját kezű aláírása: .............................................................

3. Csatolandó kötelező dokumentumok:
Tudomásul vesszük, hogy jelen nyilatkozathoz az ajánlatban kötelezően csatolni kell:
A szakember érvényes kamarai tagsági igazolványának másolatát, VAGY a hivatalos online kamarai névjegyzékből letöltött aktuális adatlap-kivonatot.

Kelt: ..........................................., 2026. ....................... hó ........ nap

..................................................................
Cégszerű aláírás
(Ajánlattevő képviselőjének aláírása)








5. melléklet
Átláthatósági nyilatkozat
Alulírott …………………………………….., mint a ………………………………….…………….….. (szervezet) aláírásra jogosult képviselője jele okirat aláírásával ezennel büntetőjogi felelősségem tudatában nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés b) pontja szerinti átlátható szervezetnek minősül és
a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a a), b) és c) alpont szerinti feltételek fennállnak.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az általam képviselt szervezet átláthatóságával összefüggő – adatokat Nagyrécse Község Önkormányzata kezelje.

Vállalom, hogy ha a nyilatkozatban foglaltakban változás következne be, erről Nagyrécse Község Önkormányzatát haladéktalanul tájékoztatom. 

Tudomásul veszem, hogy a valótlan tartalmú nyilatkozat alapján kötött szerződést a Nagyrécse Község Önkormányzata jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

Jelen nyilatkozatot a „Versenyképes Járások Program I. ütem- „Településüzemeltetés feltételeinek javítása utcabútorokkal Nagyrécsén” tárgyú  beszerzési eljárással  összefüggésben tettem.

Kelt:………………………………, 2026. …………………

								
																															……………………………………………
										cégszerű aláírás








6. melléklet

Árazatlan költségvetés- Csatolt Excel formátumban
8

